Skammdegið getur verið kjörinn tími til að huga að sambandinu að mati Gerðar Huldar Arinbjarnardóttur , eiganda Blush.is . vísir / anton Von er á um fjórum tonnum af jóladagatölum fyrir fullorðna um miðjan mánuðinn sem kynlífsleikfangabúðin Blush.is hefur pantað inn á heilum 20 vörubrettum . Verslunin hefur selt nánast öll dagatölin í forpöntun . Innihalda dagatölin 24 litla pakka af unaðstækjum ástarlífsins . „ Börnin opna sín dagatöl á morgnana en þeir fullorðnu þegar börnin eru sofnuð , “ segir Gerður Huld Arinbjarnardóttir , eigandi Blush.is . „ Það eru ekki bara börnin sem fá jóladagatöl þetta árið . Það hefur færst gríðarlega í aukana að pör geri það líka og kaupi svona kynlífsdagatal og kryddi þannig kynlífið og geri vel við sig í svartasta skammdeginu , “ segir Gerður Huld . „ Margir hverjir sjá þarna möguleika á að lífga upp á sambandið þegar sólargangur er sem stystur . “ Sprenging hefur orðið í sölu jóladagatala fyrir fullorðna en verslunin býður nú upp á þetta í annað skiptið . „ Þetta er annað árið í röð sem ég býð upp á vöru sem þessa . um síðustu jól seldi ég um 700 jóladagatöl . Nú ákvað ég að panta inn 1.200 stykki , eða um fjögur tonn af jóladagatölum fyrir fullorðna og ég hef nú þegar selt megnið af þeirri pöntun . Þetta eru að ég held um 20 vörubretti af dagatölum sem munu koma til landsins um miðjan mánuðinn , “ segir Gerður . Sigríður Dögg Arnardóttir , kynfræðingur , segir það skipta miklu máli í jólastressinu að staldra við og rækta sambandið . „ Jólin einkennast af eyðslu , hraða og stressi og því er gott að missa ekki sjónar á því hverju við erum að fagna . Því er mjög gott að nýta fjölbreyttar aðferðir til að rækta sambandið . Sumir kaupa dagatöl en aðrir geta byrjað á litlum skrefum , farið í sturtu saman á morgnana og hitt makann í kakóbolla og vöfflu . “ „ Það má með sanni segja að það sé töluverð jólavertíð í þessu og mikið að gera hjá okkur að koma öllum þessum vörum á rétta staði , “ segir Gerður Huld . „ Þetta er svolítið stórt fyrir lítið fyrirtæki eins og okkur . “